Ribe Stifts Adresseaviser, 1843-02-03
Consistorium Academicum har vel for længe siden givet adskillige Forklaringer herover navnlig i 1821, da der var opstaaet Spørgsmaal om en Forandring, af de akademiske Konstitutioner), men om hvilke man allerede dengang paastod, at de vare rige paa Ord, men fattige paa Tanker. Den Mening, man imidlertid kan faae ud af disse Ord, synes omtrent at være, at Studenterne ikke bør behandles saa strengt som andre Medborgere, men staae under et Slags faderlig Magt. Om denne Faderlighed, hvorved Fædrene ogsaa forstaae det samme som akademisk Jurisdiktion, taler man ogsaa vidt og bredt her, og man gjor sig ikke lidet til deraf. Skulde Du nu ønske at vide, hvorledes disse Smaabørn-Studenter, af de værdige Fædre forsynes med tilbørlig Frihed, skulde Du ønske at erholde en Definition paa samme, saaledes som den nu for Tiden viser sig, udøves eller tolereres, saa svarer jeg, at den akademiske Frihed i 1842 de facto er Rettighed til at faae Prygl og give Prygl, at taale Fornærmelser ustraffet. Det er virkelig en høist behagelig Patriarkalisme. Et glimrende Beviis paa denne Frihed gaves den 11 Januar om Aftenen, da Ole Bull, som kom reisende hertil, for, som han skal have udtrykt sig, at spille for Studenterne ved Rigets første Universitet, paa Gaden blev overfalden, hans Kudsk kastet til Jorden, Skytsbonden mørbanket og han selv og hans Reisekammerat overvældede med Grovheder og Skjeldsord, fordi de vare Danske eller Normænd. De Anfaldende spurgte den Reisende om han ikke var Ole Bull, da han, for at stille deres Raseri mod de Danske, havde erklæret at han var Normand, og da han beigede dette Spørgsmaal, fulgte kun en ny Strøm af Grovheder. Kunstnere ere et stolt Folkefærd, som hele Verden veed, og Ole Bull vilde derfor, af Harme over sin Modtagelse, aldeles ikke lade sig overtale til at blive længere i Byen, end Natten over, skjøndt Professor Geijer selv skal have søgt at overbevise ham om, at han ikke kunde lægge hele Akademiet til Last, hvad nogle saa, sandsynligviis berusede, Jndivider havde forbrudt. Men kan man vel dadle Kunstneren herfor, J sidste December=Hæfte af Naut. Mag. findes anført nogle høist mærkelige Exempler paa den nylig i England opfundne Marine-Liims forhausende Bindekraft. To Stykker africansk Tiktræ, som ellers er vanskeligt at sammenlime, holdt, bestrøgen med denne Komposition, saa fast sammen, at en ny Kjetting af halvanden Tommes Tykkelse, der var fæstet til Enderne deraf og underkastet et Tryk af 42,000 Pds. Vægt, sprang uden at det bevirkede den ringeste Forandring i Sammenlimningen. En Skive af 26 Tommers Tykkelse blev forfærdiget ved at sammenlime en Mængde 8 Tommer tykt Ege- og Fyrtømmer, og imod denne Skive blev der, paa en Distance af 600 Alen, skudt med 32 pundige Kanoner. Virkningen af Skudden var mærkværdig: Tømmeret splintredes i høi Grad, men kun i eet eneste Tilfælde, hvorSammenlimningen ikke havde været god, fandtes de sammenlimede Deele revne fra hinanden. Et Hulpaa 6 1/2 Tomme i Diameter blev derpaa boret ind i Skiven og en 32 pundig Granat indsat og antændt med en Lunte. Træet blev sprængt i mangfoldige Splinter, uden at Sammenføiningen i mange Tilfælde viste at have givet sig. Senere udskjød man tvende, kun 16 Minuter iforveien sammenlimede Halvkugler af en Morteer, der var ladet med indtil 20 Pd. Krudt, og Kuglen forblev hver Gang heel, hvad enten man havde vendt dens solide Deel eller dens Sammenføining imod Krudtet. Kuglen blev derefter 2 Gange udskudt af en Haubits, ladet med 5 Pd. Krudt; den slog mod Jorden 300 Alen fra Haubitsen, og rikochetterede flere Gange over en Strækning af 800 Alen, uden ringeste synlig Virkning paa Sammeenføiningen. Endelig bibragte man ogsaa Kuglen en Mængde Slag med en svær Forhammer, for at adskille Sammenføiningen; men uden ringeste Virkning, skjøndt det faste Træ splintredes. - Dersom den saakaldte "Marine-Liim (der ikke skal lade sig opløse i Vand og som end ikke i den stærkeste Kulde skjørner) forøvrigt i Et og Alt holder Stik, synes den virkelig egnet til at fremkalde en formelig Revolution i Bygningskunsterne. J Skibsbyggeriet vil den saaledes i mange Tilfælde gjøre Forbindingen med Jern- og Kobberbolte reent overflødig.